**יוסי ערבליך** (נולד ב-1977) הוא יועץ רפואי, מייסד ויו"ר עמותת "למענכם" העוסקת בייעוץ רפואי.

ביוגרפיה
--------

ערבליך נולד באנטוורפן (בלגיה) לאיש העסקים שמעון ערבליך. בצעירותו עלה לישראל, וגר בתל אביב. למד בישיבות בית התלמוד ופוניבז'.

את פעילותו בתחום הרפואה החל בעקבות היתקלות בבעיות בטיפול הרפואי שניתן לדודו, רבי אהרון רוזנפלד האדמו"ר מפינסק-קרלין בשנת תשנ"ו.

ערבליך בעל קשרים בפוליטיקה הכללית והחרדית, נחשב למקורב למנהיג הציבור הליטאי החרדי המנוח הרב שטיינמן ולמנהיגים הבאים אחריו. ב-2008 הוצע שמו כמועמד לראשות עיריית אלעד מטעם יהדות התורה.

ב-2014 הקים את עמותת "למענכם". אף על פי שלא רכש השכלה רפואית פורמלית, הוא מעניק מידע רפואי שצבר מניסיונו ומקשריו עם רופאים בישראל ומחוצה לו. במסגרת קשריו תיווך בין תורמים מחוץ לישראל למרכזים רפואיים בישראל בעזרה לרכישת ציוד רפואי.

ב־2018 הקים קורס יועצים רפואיים יחד עם היועץ הרפואי שמעון רג'ובי. בהמשך הוקם מיזם 'רופאים למען הקהילה', שמטרתו הרחבת שיתוף הפעולה בין היועצים לרופאים.

באוקטובר 2019 בעקבות הסערה אודות ערב ההתרמה לעמותת עזרה למרפא של היועץ הוותיק הרב אלימלך פירר, יצא ערבליך במכתב פתוח לרב פירר וגיבה את צעדיו בעניין.

מקבל את אות הנשיא למתנדב מידי נשיא המדינה יצחק הרצוג

עמותת למענכם
------------

ב-2014 הקים את עמותת "למענכם", מוסד ללא כוונת רווח, המספקת ייעוץ רפואי. העמותה מקבלת מאות פניות ביום, בנושאים רפואיים ובתרומות כספיות.

מטרתו העיקרית של הארגון היא להנגיש סיוע ואבחון רפואי. הפונים לקבלת ייעוץ רפואי מעמותת "למענכם" עושים זאת לרוב על רקע כמה סיבות עיקריות: ישנם כאלו המתקשים לנווט בתוך הביורוקרטיה של מערכת הרפואה הציבורית; ישנם מטופלים הסבורים כי לא אובחנו כראוי על ידי הרופאים שטיפלו בהם, ומבקשים לקבל חוות דעת נוספת או אבחון מקיף יותר ללא תשלום.

בין הרופאים הפעילים בעמותה ניתן למנות את פרופסור בני דוידזון, מנהל המערך הרפואי של הארגון, לשעבר מנהל האגף לשעת חירום במשרד הבריאות, המשמש כראש מערך רופאים בארגון, פרופ' מרדכי וייס, פנימאי מומחה, המשמש יועץ בכיר בארגון, סגן נשיא הארגון ד"ר גדי נוימן סגן מנהל ביה"ח בילינסון ועוד. כמו כן, פועלים בהתנדבות בין השאר פרופ' יוסף פרס, מנהל מרכז שניידר לרפואת ילדים (שמשמש כנשיא הארגון), ד"ר אבירם ניסן, מנהל המחלקה לכירורגיה כללית ואונקולוגיה בתל השומר, ואחרים.

במסגרת מיזם "רופאים במילואים" פעילים כ-200 רופאים מרחבי העולם המעייצים ומסייעם בשאלות רפואיות שונות. ב-2023 היו למעלה מ-20,000 פניות לארגון.

מלבד ייעוץ רפואי על ידי מערך של רופאים מתנדבים, עוסקים בעמותה בהכשרת "יועצים רפואיים", אשר מטרתם מתן הכוונה לייעוץ ואבחון רפואי מתאים.

במטרה להנגיש מידע רפואי ערבליך ורופאי הארגון מפרסמים מדי שנה עשרות טורים ומאמרים בעיתונות הכתובה וברשת.

### פעילויות בולטות של הארגון

ב-2021 במגפת הקורונה הקים מערך הסברה לציבור החרדי ועודד את הציבור להתחסן. ערבליך קיבל על כך תעודת הוקרה ממשרד הבריאות.

בפברואר 2021 הקים יחד עם ליפשא פלדמן את בית הספר "מש"י - למענכם", מוסד שיקומי לילדים חרדיים.

עם פרוץ הפלישה הרוסית לאוקראינה הקים הארגון מוקד סיוע לחולים שהגיעו לישראל.

בתחילת 2023 נפגש ערבליך עם ראש העדה הדרוזית בישראל שייח' מוואפק טריף. השניים דנו בהתנדבות של רופאים ומתמחים דרוזים ל"למענכם" ועל תמיכת הארגון בחולים במדינות ערביות שאינן בעלות קשרים דיפלומטיים עם ישראל.

בדצמבר 2022 ערך ערבליך ערב חדשנות בנשואים רפואיים שונים באוניברסיטת תל אביב בדיון השתתפו פרופסורים רבים ביניהם רונית סצ'י-פאינרו, לינה באסל-שלמון, יאיר בר ורן בליצר. בין הנושאים שנדונו בערב היו מניעת מחלת גנטיות, מתקפות סייבר על בתי חולים ומודלים סרטניים אנושיים בתלת-ממד.

החל מה-7 באוקטובר 2023 מתנהל הארגון במסגרת חירום: העובדים והמתנדבים של הארגון התפרסו בבתי חולים למתן סיוע רגשי וייעות לחולים, המוקד הטלפוני תוגבר, הוקם קו חם לסיוע נפשי והוביל פרויקט להבאת מתנדבים לבתי חולים למטלות סיוע קלות מחמת החוסר ברופאים שהתגייסו ומוצבים בחזית.

בחנוכה 2024 ארגן ערבליך ערב הוקרה לחיילים במרכז הרפואי לשיקום לוינשטיין. באירוע הכריז על הקמת אגף בארגון למענכם שיעסוק בסיוע רפואי לפצועי צה"ל ומשפחותיהם.

במרץ 2023 קיים ועדה בנושא חדשנות רפואית במכון ויצמן למדע, באירע השתתפו מאות רופאים ומומחי טכנולוגיה שדנו בחידושי ה-AI בשירות הרפואה, יעל בר זוהר המתנדבת בארגון הנחתה את הערב, בין הנואמים והמשתתפים הבולטים: יוסי מטיאס מנכ"ל גוגל ישראל, פרופסור אמנון שעשוע, אלון חן נשיא מכון ויצמן ועוד, במהלך הוועדה התקיים טקס הוקרה לצוותי רפואה על פועלם במלחמת חרבות ברזל.

פרסים והוקרה
------------

ב־2019 עלה שמו של ערבליך לכותרות בעקבות פוסטים של ידוענים כמו גל גדות ומלי לוי, שהודו לערבליך על עזרתו בהכוונה וייעוץ רפואי.

בדצמבר 2021 באירוע ברוסיה קיבל תעודת הוקרה מנשיא רוסיה ולדימיר פוטין ומארגון "We Are Together" על פועלו בתקופת הקורונה.

ביוני 2022 קיבל מנשיא המדינה יצחק הרצוג את אות הנשיא למתנדב על פועלו בארגון "למענכם". לאחר קבלת האות נערך לכבודו ערב הוקרה, באוגוסט 2023 נפגש ערבליך עם אריק אדמס ראש עיריית ניו יורק אשר הביעה את הערכתו מהעובדה ש'למענכם' מעניק סיוע והכוונה רפואית לאנשים ללא הבדלי דת, גזע ומין.

בספטמבר 2022 נבחר להיות מגיבורי השנה של מפעל הפיס.

חיים אישיים
-----------

ערבליך נשוי לרייצ'ל (מנהלת בית הספר השיקומי מש"י למענכם) ואב לשישה. מתגורר בבני ברק. אחותו נשואה ליוסי דייטש, סגן ראש עיריית ירושלים.

קישורים חיצוניים
----------------

ויקישיתוף מדיה וקבצים בנושא **יוסי ערבליך** בוויקישיתוף
* אתר האינטרנט הרשמי של למענכם
* למענכם, ברשת החברתית אינסטגרם
* למענכם, ברשת החברתית פייסבוק
* למענכם, באתר "גיידסטאר ישראל"
* ועידת האנשים של המדינה - כאן למענכם פרופ' יוסף פרס והרב יוסי ערבליך, סרטון בערוץ "ynet", באתר יוטיוב (אורך: 08:38)
* Hadas Bar-Ad, Yulia Karra, Jewish community in Miami honors Israeli philanthropic medical group, ווינט, ‏באוגוסט 2022
* יוסי ערבליך, לרפא את השברים, באתר ישראל היום, 12 באפריל 2021

הערות שוליים
------------

1. 1 2  ישראל ברוקס, איציק אוחנה, היועצים החרדים: ה'אורים ותומים' ואחיין האדמו"ר שמקורב לגדולי הדור, באתר בחדרי חרדים, 1 באפריל 2018
2. ↑  ישראל ברוקס, איציק אוחנה, היועצים החרדים: ה'אורים ותומים' ואחיין האדמו"ר שמקורב לגדולי הדור, באתר בחדרי חרדים, 1 באפריל 2018
3. ↑  שמואל רבי, "ערבליך לאלעד? ברווז מארץ הברווזים", באתר בחדרי חרדים, 11 בספטמבר 2008
4. 1 2  עורך הדין הבכיר בראיון לעיתון לשכת עורכי הדין: "הרב ערבליך עילוי", באתר בחדרי חרדים, 7 בינואר 2019
5. ↑  קובי ברקת, היועץ הרפואי יוצא להגנת עמיתו - הרב פירר, באתר בחדרי חרדים, 31 באוקטובר 2019
6. ↑  רשת 13, טוקר בשישי 13.03.2020, באתר חדשות 13, 13 במרץ 2020; מערכת, מדוע ראש אגף החירום במשרד הבריאות פורש?, באתר עכשיו 14, 9 בדצמבר 2019
7. ↑  שימי פרקש, בכירי תל השומר ליו"ר למענכם: לכולנו מטרה משותפת – להציל חיים, באתר בחדרי חרדים, י"א תמוז תשע"ט
8. ↑  פרופ' איתן שטיין מצטרף ל'רופאים במילואים', באתר ערוץ 7, 30 בינואר 2023
9. ↑  מיכל גלנטי‏, גוגל למענכם, באתר וואלה!‏, 8 במרץ 2023
10. ↑  אתר למנויים בלבד יוסי ערבליך, מתנגדי החיסונים - יש מחיר לאגואיזם שלכם, באתר הארץ, 28 ביולי 2021;  הרב יוסי ערבליך: מתנגדי החיסון באים להתחסן בסתר, סרטון בערוץ "ynet", באתר יוטיוב (אורך: 06:06); אמנון לוי, הרב יוסי ערבליך: יוצא למשימת חיי - לחסן את כל החברה החרדית, באתר חדשות 13, 17 בפברואר 2021
11. ↑  מנכ"ל הביטוח הלאומי התפעל מילדי החינוך המיוחד, באתר כיכר השבת, 9 בפברואר 2021; אתר למנויים בלבד רון שגב פינקלמן, מש"י: חיבוק עוטף לבעלי מוגבלויות מוטוריות, באתר הארץ, 22 ביוני 2022
12. ↑  אורלי הררי, הוקם מוקד ייעודי לסיוע רפואי עבור הפליטים מאוקראינה שנחתו בישראל, באתר ערוץ 7, 3 במרץ 2022
13. ↑  רופאים ומתמחים דרוזים יצטרפו למיזם רופאים במילואים של ארגון 'למענכם', באתר מעריב אונליין, 23 במרץ 2023
14. ↑  ynet, בדיקה גנטית בסופר וחידושים פורצי דרך בטיפול בסרטן בוועידת חדשנות ברפואה, באתר ynet, 29 בדצמבר 2022; אליאב בטיטו, ‏בהשתתפות עשרות רופאים: ועידת חדשנות עולם הרפואה בשנת 2040, באתר מעריב אונליין, 29 בדצמבר 2022; ביוזמת ארגון 'למענכם': הבכירים דנו באתגרי הרפואה העתידית בעולם, באתר ערוץ 7, 2 בינואר 2023
15. ↑  מאז פרוץ הלחימה מערך הייעוץ הרפואי של ארגון 'למענכם' מעניק תמיכה רחבה בעורף הישראל, באתר מעריב אונליין, 5 בנובמבר 2023
16. ↑  אברמי פרלשטיין, ארגון היעוץ הרפואי השיק מחלקה חדשה לליווי חיילים ומשפחותיהם, באתר בחדרי חרדים, 14 בדצמבר 2023; בהשתתפות כוכבי ארץ נהדרת: הדלקת הנרות המרגשת שהתקיימה במרכז השיקום ברעננה, באתר מעריב אונליין, 13 בדצמבר 2023
17. ↑  יעל בר זוהר מספרת על הרב שהציל את החיים של אביה, באתר כיפה, 10 במאי 2022
18. ↑  אברמי פרלשטיין, הבינה המלאכותית בשירות הרפואה: הוועידה של 'למענכם', באתר בחדרי חרדים, 28 במרץ 2024
19. ↑  הבינה המלאכותית בשירות הרפואה: ועידת "למענכם", באתר ynet, 27 במרץ 2024
20. ↑  ערן סויסה, מדוע הסלבס מפרגנים לעסקן מבני ברק?, באתר ישראל היום, 1 בספטמבר 2019; איציק אוחנה, ‏הידוענית הישראלית פירגנה לעסקן החרדי, באתר כיכר השבת, 29 באוגוסט 2019; יעל בר זוהר מספרת על הרב שהציל את החיים של אביה, באתר כיפה, 10 במאי 2022
21. ↑  יוסי ערבליך קיבל תעודת הוקרה בינלאומית, באתר כיכר השבת, 10 בדצמבר 2021; מערכת וואלה! חדשות‏, סיוע לאלפי חולי קורונה מדי יום: תעודת הוקורה ליו"ר 'למענכם' יוסי ערבליך, באתר וואלה!‏, 12 בדצמבר 2021
22. ↑  אברמי פרלשטיין, נשיא המדינה העניק למייסד "למענכם" יוסי ערבליך את 'אות הנשיא להתנדבות', באתר בחדרי חרדים, 15 ביוני 2022; אורלי הררי, אות הנשיא להתנדבות הוענק למייסד "למענכם" יוסי ערבליך, באתר ערוץ 7, 16 ביוני 2022
23. ↑  ; איציק אוחנה, ‏היועץ הרפואי יוסי ערבליך קיבל פרס; כולם באו לחגוג לו, באתר כיכר השבת, 2 ביולי 2022; למענכם: ערב הוקרה מיוחד נערך ליועץ הרפואי יוסי ערבליך, באתר וואלה!‏, 3 ביולי 2022; נתניהו: אני מברך את הרב יוסי ערבליך לרגל קבלת ״אות הנשיא למתנדב, באתר חדשות מבזק לייב, ‏3 במאי 2022
24. ↑  ראש עיריית ניו יורק יעתיק את פעילות "למענכם" בארה"ב?, באתר וואלה!‏, 24 באוגוסט 2023
25. ↑  השנה 2022 נחשפים: הכירו את הרב יוסי ערבליך 12 בספטמבר 2022 , בעמוד הפייסבוק של מאקו

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יוסי ערבליך"**.